ການຊ້ອມລົບທາງທະຫານລະຫວ່າງ ສະຫະລັດ ກັບເກົາຫຼີໃຕ້ ໄດ້ມີການຫລຸດຜ່ອນລົງແດ່
ການຊ້ອມລົບຮ່ວມທາງທະຫານປະຈຳປີ ລະຫວ່າງ ສຫລ ກັບເກົາຫຼີໃຕ້ ທີ່ກຳລັງດຳເນີນຢູ່ໃນປັດຈຸບັນ ສະແດງ ໃຫ້ເກົາຫຼີເໜືອເຫັນເເສນຍານຸພາບໜ້ອຍລົງ.
ການຊ້ອມລົບຮ່ວມທາງທະຫານປະຈຳປີ ລະຫວ່າງສະຫະລັດ ແລະເກົາ ຫຼີໃຕ້ ຊຶ່ງກຳ ລັງດຳເນີນຢູ່ໃນເວລານີ້ ແມ່ນມີປະຫວັດ ເປັນການສະແດງແສນ ຍານຸພາບຕໍ່ສາທາ ລະນະຊົນ ຊຶ່ງຈຸດປະສົງສ່ວນນຶ່ງກໍແມ່ນເພື່ອຕອບໂຕ້ຕໍ່ການທົດລອງອາວຸດນິວເຄລຍ ແລະລູກສອນໄຟ ແບບຮຸກຮານ ຂອງເກົາຫລີເໜືອ ແຕ່ໃນຂະນະທີ່ກອງປະຊຸມສຸດຍອດທາງດ້ານການທູດກຳລັງຈະມີຂຶ້ນ ທີ່ແນໃສ່ເພື່ອໃຫ້ບັນລຸຂໍ້ຕົກລົງຍຸດຕິໂຄງການ ອາວຸດນິວເຄລຍຂອງເກົາຫຼີເໜືອນັ້ນ ການເກັບກຳຂ່າວຂອງສື່ມວນຊົນກ່ຽວກັບການ ຊ້ອມລົບນີ້ຈຶ່ງໃຫ້ຢູ່ໃນຂອບເຂດຈຳກັດ ບຣາຍອັນ ແພັດເດີນ ນັກຂ່າວວີໂອເອມີ ລາຍງານເລື້ອງນີ້ ຊຶ່ງກິ່ງສະຫວັນ ຈະ ນຳມາສະເໜີທ່ານ ໃນອັນດັບຕໍ່ໄປ ກອງພົນທະຫານລາບທີສອງຂອງສະຫະລັດ ຫວ່າງມໍ່ໆມານີ້ໄດ້ເປັນເຈົ້າພາບຈັດພິທີ ປູກຕົ້ນໄມ້ ຢູ່ທີ່ຄ້າຍເຄຊີໃນເກົາຫຼີໃຕ້ ທີ່ຕັ້ງຢູ່ໃກ້ໆກັບຊາຍແດນ ຂອງສອງເກົາຫຼີ ນາຍພົນຈອນ ຮາວເວີຕັນ ຮອງຜູ້ບັນຊາການກອງພົນທະຫານລາບທີສອງຂອງ ສະ ຫະລັດ ກ່າວວ່າ ນອກນັ້ນ ຍັງໄດ້ມີການແຂ່ງຂັນການຍິງປືນເພື່ອຊອກຫາບຸກຄົນທີ່ຍິງປືນແມ່ນທີ່ສຸດ ໃນການເຂົ້າຮ່ວມຂອງກອງພົນທະຫານສະຫະລັດ ແລະເກົາຫຼີໃຕ້ ພິທີທີ່ຈັດຂຶ້ນຢູ່ຄ້າຍເຄຊີ ສະແດງໃຫ້ເຫັນວ່າ ໃນປີນີ້ ກອງທັບສະຫະລັດ ແລະເກົາ ຫຼີໃຕ້ ບໍ່ໄດ້ໃຫ້ຄວາມສຳຄັນຕໍ່ອົງປະກອບກ່ຽວກັບການບຸກໂຈມຕີ ຢູ່ໃນການຊ້ອມ ລົບຮ່ວມທີ່ກຳລັງດຳເນີນຢູ່ ຊຶ່ງພົວພັນກັບທະຫານຫຼາຍພັນຄົນນັ້ນ ທ່ານໂກ ມີຍົງ-ຮີອັນ ຈາກສະຖາບັນສຶກສານະໂຍບາຍ ອາຊານ ກ່າວວ່າ ຢູ່ໃນການຕອບໂຕ້ຕໍ່ການທົດລອງລູກສອນໄຟຂີປະນາວຸດແລະອາວຸດນິວເຄລຍຄັ້ງ ຜ່ານໆມາຂອງເກົາຫຼີເໜືອນັ້ນ ການຊ້ອມລົບຮ່ວມແມ່ນຈະມີກຳປັ່ນບັນທຸກ ເຮືອບິນ ພະລັງງານນິວເຄລຍ ແລະເຮືອບິນຖີ້ມລະເບີດ ເຂົ້າຮ່ວມ ເພື່ອສະແດງໃຫ້ເຫັນເຖິງ ຄວາມສາມາດໃນການຕອບໂຕ້ດ້ວຍກຳລັງຢ່າງຖ້ວມລົ້ນຕໍ່ການໂຈມຕີຂອງ ເກົາຫຼີເໜືອ ແຕ່ກຳລັງຂອງກອງທັບເຫຼົ່ານີ້ ຄາດວ່າ ຈະບໍ່ໄດ້ເຂົ້າຮ່ວມ ໃນການຊ້ອມລົບປີນີ້ ໃນ ຂະນະທີ່ຄວາມກ້າວໜ້າທາງດ້ານການທູດ ຍັງດຳເນີນຕໍ່ໄປກ່ຽວກັບການພົບ ປະລະ ຫວ່າງຜູ້ນຳເກົາຫຼີເໜືອ ທ່ານກິມ ຈົງ ອຶນ ແລະປະທານາທິບໍດີເກົາຫຼີໃຕ້ ທ່ານມູນ ແຈ- ອິນ ໃນທ້າຍເດືອນເມສານີ້ ແລະກອງປະຊຸມສຸດຍອດລະຫວ່າງຜູ້ນຳສະຫະລັດ ແລະ ເກົາຫຼີເໜືອ ປະທານາທິບໍດີສະຫະລັດ ທ່ານດໍໂນລ ທຣໍາ ໃນອາທິດນີ້ ໄດ້ຢືນຢັນວ່າ ລັດຖະບານ ຂອງທ່ານ ໄດ້ຕິດຕໍ່ກັບພຽງຢາງ ແລະຄາດວ່າ ຈະພົບປະກັບທ່ານກິມ ໃນທ້າຍເດືອນ ພຶດສະພາ ຫຼືຕົ້ນເດືອນມິຖຸນາ ຈະມາເຖິງນີ້ ປະທານາທິບໍດີທຣໍາກ່າວວ່າ ຜູ້ນຳເກົາຫຼີເໜືອ ໃນອາທິດແລ້ວນີ້ເຊັ່ນດຽວກັນ ຍັງໄດ້ຮັບຮູ້ຢ່າງເປີດເຜີຍກ່ຽວກັບ ການພົບປະສຸດຍອດທີ່ຈະມີຂຶ້ນເປັນເທື່ອທຳອິດຢູ່ກອງປະຊຸມພັກກຳມະກອນເກົາຫຼີ ຊຶ່ງເປັນພັກລັດຖະບານຂອງເກົາຫຼີເໜືອນັ້ນ